smcproject/ml-wiki-sentences huggingface dataset:
അധികാരത്തിലുള്ള രാഷ്ട്രത്തലവനെതിരെ പുറപ്പെടുവിക്കുന്ന ആദ്യ വാറന്റ് ആയിരുന്നു ഇത്.
അവലംബം ↑ ↑ ↑ പുറം കണ്ണികൾ Omar al-Bashir എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Omar Hassan Ahmad Al-Bashir Archived 2009-03-07 at the Wayback Machine .
at Trial Watch.
Omar Hassan Ahmad al-Bashir Archived 2009-02-13 at the Wayback Machine .
at The Hague Justice Portal.
"Sudanese President Threaten Wars" Archived 2010-11-10 at the Wayback Machine .
, Sudan Inside , 18 November 2007.
"A Cautious Welcome for Sudan's New Government" Archived 2008-02-13 at the Wayback Machine .
by Michael Johns, Heritage Foundation Executive Memorandum No. 245, 28 July 1989.
Arrest Warrant for Sudan's President Bashir: Arabs Are Leaving Themselves out of the International Justice System Archived 2012-12-09 at Archive.is Playing it firm, fair and smart: the EU and the ICC's indictment of Bashir Archived 2009-12-23 at the Wayback Machine .
, opinion by Reed Brody, European Union Institute for Security Studies , March 2009.
ഉയരും ഞാൻ നാടാകെ ഇംഗ്ലീഷ് വിലാസം https://ml.wikipedia.org/wiki/Uyarum_Njan_Nadake
പി. ചന്ദ്രകുമാർ സംവിധാനം ചെയ്ത് കുറ്റിയിൽ ബാലൻ നിർമ്മിച്ച 1985 ലെ ഇന്ത്യൻ മലയാള ചിത്രമാണ് ഉയരും ഞാൻ നാടാകെ .
മോഹൻലാൽ , അരുണ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ചിത്രത്തിന് സംഗീതം നൽകിയിരിക്കുന്നത് കെ. പി. എൻ പിള്ള ആണ് .
ഒ.എൻ.വി. കുറുപ്പ് ഗാനങ്ങൾ എഴുതി
താരം വേഷം 1 മോഹൻലാൽ ദാരപ്പൻ 2 അരുണ ലസിത 3 എം ജി സോമൻ മാഷ് 4 വേണു നാഗവള്ളി വിവേക് 5 ബാലൻ കെ നായർ നമ്പ്യാർ 6 ടി ജി രവി കുഞ്ഞാൻ 7 രാമു രാജേന്ദ്രൻ 8 കുതിരവട്ടം പപ്പു തമ്പി 9 വിജയരാഘവൻ ചിണ്ടൻ 10 മാധുരി ഉപ്പാട്ടി 11 ഭാഗ്യലക്ഷ്മി ഭാഗ്യശ്രീ പണിയച്ചെറുക്കൻ പാലന്റെ സഹോദരി മഞ്ജ 12 ചിത്ര രജനി 13 സൂര്യ വെക്കമ്മ 14 വൈ വിജയ വസുമതി 15 മാസ്റ്റർ സോനാ ബാലൻ പാലൻ 16 ജിൽ ജിൽ സുമി 17 സരസ ബാലുശ്ശേരി 18 ശ്രീദേവി 19 സുഗണേഷ് 20 ബാലാ സിംഗ് 21 സത്യേന്ദ്രാ 22 കുഞ്ഞുണ്ണി കൊടകര 23 ആറന്മുള ശിവരാമൻ 24 ഇ മാധവൻ 25 സാന്റോ കൃഷ്ണൻ 26 വെങ്കിടേശ്വരൻ 27 മാധവൻ ഗാനങ്ങൾ വരികൾ: ഒ.എൻ.വി. കുറുപ്പ് ഈണം: കെ. പി. എൻ പിള്ള നമ്പർ.
പാട്ട് പാട്ടുകാർ രാഗം 1 ഇന്ദു പൂർണേന്ദു കെ ജെ യേശുദാസ് , കെ.എസ്. ചിത്ര 2 കാട്ടിലെ വെൺ‌തേക്കും കെ ജെ യേശുദാസ് ,കോറസ്‌ 3 മാതളത്തേനുണ്ണാൻ വി റ്റി മുരളി 4 തുള്ളിത്തുള്ളി വി റ്റി മുരളി ,കോറസ്‌ അവലംബം പുറംകണ്ണികൾ ഉയരും ഞാൻ നാടാകെ(1985) വിഡിയോ യൂട്യൂബിൽ ഉയരും ഞാൻ നാടാകെ(1985) ഇന്റർനെറ്റ് മൂവി ഡാറ്റാബേസിൽ
ഉമർ മുഖ്താർ ഇംഗ്ലീഷ് വിലാസം https://ml.wikipedia.org/wiki/Omar_Mukhtar
ഇറ്റലിയുടെ ലിബിയൻ അധിനിവേശത്തിനെതിരെ ഇരുപത് വർ‍ഷത്തോളം  സമരം ചെയ്ത ധീരനായ സൂഫി പോരാളിയും, രക്തസാക്ഷിയുമാണ്‌ ഉമർ മുഖ്താർ (1862-1931).
ലിബിയയിലെ കിഴക്കൻ ബർഖ യുടെ ഭാഗമായ തബറുക്കിനടുത്തുള്ള ജാൻസൂളർ എന്ന കൊച്ചു ഗ്രാമത്തിലാണ്‌ അദ്ദേഹത്തിന്റെ ജനനം.
നിഫ വർഗ്ഗത്തിൽ പെട്ടയാളാണ്‌ ഉമർ മുഖ്താർ.1912 മുതൽ ഇറ്റലിയുടെ കടന്നാക്രമണത്തിനെതിരെ ജനങ്ങളെ സംഘടിപ്പിച്ചു പോരാട്ടം നടത്തിവന്ന അദ്ദേഹത്തെ നീണ്ട ഇരുപതു വർഷത്തിനൊടുവിൽ 1931 ൽ ഇറ്റാലിയൻ സൈന്യം പിടികൂടി തൂക്കി കൊല്ലുകയായിരുന്നു.
ഉമർ മുഖ്താറിന്‌ പതിനാറ് വയസ്സായപ്പോൾ അദ്ദേഹത്തിന്റെ പിതാവ് മരണപ്പെട്ടു.
പിന്നീട് അദ്ദേഹത്തെ സം‌രക്ഷിച്ചത് സൂഫി സന്യാസിയായ  ഹുസൈൻ അൽ ഖറനൈനിയായിരുന്നു.
പ്രാഥമിക പഠനങ്ങൾക്ക് ശേഷം ഖുർആൻ , ഹദീസ് , ഫിഖ്ഹ് , തസ്സവുഫ് എന്നിവകളിൽ പ്രാവീണ്യം നേടാനായി ജഹ്ബൂബിലെ സനൂസി ദർഗ്ഗ ദർസിൽ (കലാലയത്തിൽ)  ഉപരിപഠനത്തിനായി ചേരുകയും എട്ട് വർഷം നീണ്ട് നിന്ന പഠനം പൂർത്തിയാക്കി സനൂസി ത്വരീഖത്ത് സ്വീകരിച്ചു ആധ്യാത്മിക മേഖലയിലേക്ക്  ശ്രദ്ധ പതിപ്പിക്കുകയും ചെയ്തു.
ഇക്കാലയളവിൽ ഖുർ‌ആൻ അദ്ധ്യാപകനായും, ഇമാം ആയും ഉമർ മുഖ്താർ സേവനമനുഷ്ഠിച്ചിരുന്നു.
സാമൂഹിക സേവന രംഗങ്ങളിലും, സനൂസി സൂഫി പാതയിലും പ്രസിദ്ധൻ ആയിരുന്നു  അദ്ദേഹം.
1895 ഇൽ സനൂസി ഖലീഫ (ആചാര്യ പ്രമുഖ്) മുഹമ്മദ് അൽ മഹ്ദിയോടൊപ്പം നടത്തിയ ദേശാടനങ്ങൾക്ക്  ശേഷം മഹ്ദി ചാന്ദിലെ 'ഐൻ കൽക്ക്' സൂഫി ആശ്രമത്തിൻറെ അധികാരിയായി ഉമർ മുഖ്താറിനെ നിയമിച്ചു.
ഐൻ കൽക്കിലെ സൂഫി മഠത്തിന്റെ ഉത്തരവാദിത്തം കൈയാളുന്ന സമയത്താണ് പോരാട്ടങ്ങളുമായി ഉമർ മുഖ്താർ ബന്ധം സ്ഥാപിക്കുന്നത്.
ആഫ്രിക്കയിലെ  ഫ്രഞ്ച് അധിനിവേശത്തിനെതിരെ ഇസ്ലാമിക മിഷനറികളായി ആഫ്രിക്കയിൽ പ്രവർത്തിച്ചിരുന്ന സൂഫികൾ തുടക്കമിട്ട സായുധ വിപ്ലവത്തിലേക്ക് തൻറെ മുരീദുമാരെ അയച്ചു നൽകിയായിരുന്നു മുഖ്താറിൻറെ ആദ്യ ഇടപെടൽ.
മധ്യ ആഫ്രിക്കയിൽ ഫ്രാൻസ് നിലയുറപ്പിക്കുന്നത് തങ്ങളുടെ അതിരുകളിലും,പ്രവർത്തനങ്ങളിലും പ്രതിസന്ധി സൃഷ്ടിക്കുമെന്ന സനൂസി സൂഫി സന്യാസികളുടെ ആശങ്കയാണ് സനൂസി-ഫ്രാൻസ് യുദ്ധത്തിന് പിറകിലെന്നു കരുതപ്പെടുന്നു.
മഹ്ദിയുടെ നിര്യാണത്തിനു ശേഷം ആചാര്യ പ്രമുഖായ് സ്ഥാനമേറ്റെടുത്ത അഹ്മദ് ശരീഫ് അൽ സനൂസിയുടെ കാലത്താണ് സനൂസി സൂഫികളിലെ മുഖ്യ സ്ഥാനത്തേക്ക് ഉമർ ഉയർന്നു വരുന്നത്.
അഹ്മദ് ശരീഫ് ഉമർ മുഖ്താറിനെ ഐൻ കൽക്കിയിലെ ആശ്രമത്തിൽ നിന്നും തിരികെ വിളിപ്പിക്കുകയും സംഘർഷ ബാധിത പ്രദേശമായ ബർഖയിലെ ആശ്രമങ്ങളുടെ മശായിഖ് (മുഖ്യ ഗുരു)  ആയി നിയമനം നൽകുകയും ചെയ്തു.
പിന്നീട് ഈ പ്രദേശം കേന്ദ്രീകരിച്ചാണ് ഇറ്റാലിയൻ അധിനിവേശത്തിനെതിരെ ഉമർ മുഖ്താർ പടയൊരുക്കം ആരംഭിച്ചത്.
ഇറ്റലിയുടെ ലിബിയൻ അധിനിവേശം
1911 ലെ ഇറ്റലി-തുർക്കി  യുദ്ധസമയത്ത് ഇറ്റലിയുടെ ഒരു വ്യോമ വിഭാഗം അഡ്മിറൽ ല്യൂജി ഫറാവെല്ലിയുടെ നേതൃത്വത്തിൽ ലിബിയൻ തീരത്ത് എത്തുകയും (അന്ന് ലിബിയ ഒട്ടോമൻ തുർക്കികകളുടെ നിയന്ത്രണത്തിലാണ്‌) എല്ലാ ലിബിയക്കാരും ഇറ്റലിക്ക് കീഴടങ്ങണമെന്നും അല്ലെങ്കിൽ ട്രിപ്പോളി നഗരം നശിപ്പിക്കുമെന്നും മുന്നറിയിപ്പു നല്കി.
കീഴടങ്ങുന്നതിന്‌ പകരം ലിബിയക്കാരെല്ലാം പലായനം ചെയ്യുകയാണുണ്ടായത്.
മൂന്നു ദിവസം ശക്തമായി ബോംബാക്രമണം നടത്തിയ ഇറ്റാലിയൻ സൈന്യം ട്രിപ്പോളിക്കാരെല്ലാം ഇറ്റലിയോട് കൂറുണ്ടായിരിക്കണമെന്ന് പ്രഖ്യാപിച്ചു.
ഇത് ഇറ്റാലിയൻ സാമ്രാജ്യത്വശക്തികളും ഉമർ മുഖ്താറിന്റെ നേതൃത്വത്തിലുള്ള ലിബിയൻ പോരാളികളും തമ്മിലുള്ള നീണ്ട യുദ്ധത്തിനു കാരണമാവുകയായിരുന്നു.
ഗറില്ല യുദ്ധമുറ
ഖുർ‌ആൻ അദ്ധ്യാപകൻ എന്നതോടൊപ്പം തന്നെ ഉമർ മുഖ്താർ മരുഭൂമിയിലെ യുദ്ധതന്ത്രത്തിൽ നൈപുണ്യമുള്ള ആളുമായിരുന്നു.
ലിബിയയുടെ ഭൂമിശാസ്ത്ര ഘടന നന്നായി അറിയുമായിരുന്ന ഉമർ മുഖ്താറിന്‌ തന്റെ ഈ അറിവ് ഇറ്റാലിയൻ സൈന്യത്തിനെതിരെ യുദ്ധം ചെയ്യുന്നതിൽ മുതൽക്കൂട്ടായി.
ഇറ്റാലിയൻ സൈന്യത്തിനാണങ്കിൽ മരുഭൂമിയിലെ യുദ്ധരീതികളൊന്നും വലിയ വശമുണ്ടായിരുന്നുമില്ല.
ഉമർ മുഖ്താറിന്റെ ചെറുതെങ്കിലും ശക്തരായ പടയാളികൾ ഇറ്റാലിയൻ സൈന്യത്തിനെതിരെ ആവർത്തിച്ചാവർത്തിച്ച്  ആക്രമണം നടത്തിവന്നു.
ഇറ്റാലിയൻ പടയെ ആക്രമിക്കുക മാത്രമല്ല തന്ത്രപരമായി അവരുടെ വാർത്താവിനിമയ സം‌വിധാനം , വൈദ്യുതി , വെള്ളം എന്നിവ വിഛേദിക്കുകയും ചെയ്തു.
ഉമർ മുഖ്താറിന്റെ ഗറില്ലാ യുദ്ധമുറ ഇറ്റാലിയൻ സൈന്യത്തെ അമ്പരപ്പിക്കുക തന്നെ ചെയ്തു..
യഥാര്ത്ഥ  പോരാളി ഉമർ മുഖ്താറിന്റെ അറസ്റ്റ്
1923 ഇൽ സനൂസി സേന അധിപനായിരുന്ന ഇദ്‌രീസ് അൽ സനൂസി യുടെ വിയോഗത്തിന് ശേഷം സനൂസി ഗറില്ലാ സംഘംങ്ങളുടെ മുഖ്യ സേനാധിപനായി  ഉമർ മുഖ്താർ തിരഞ്ഞെടുക്കപ്പെട്ടു.
1924 ൽ ഇറ്റാലിയൻ ഗവർണ്ണർ ഏണെസ്റ്റോ ബോംബെല്ലി ജബൽ അഖ്തർ മലനിരകളിൽ രൂപവത്കരിച്ച  ഗറില്ലാവിരുദ്ധ സൈന്യം  ലിബിയൻ പോരാളികള്ക്ക്  കടുത്ത നാശം വരുത്തിവച്ചു.
മുഖ്താർ ഉടനെ തന്റെ പുതിയ തന്ത്രങ്ങൾ മെനഞ്ഞ് ഈജിപ്തിന്റെ സഹായത്താൽ തിരിച്ചടിക്കാൻ തുടങ്ങി.
റഹീബയിലെ പോരാട്ടത്തിൽ ഉമർ മുഖ്താർ ഇറ്റാലിയൻ പടയെ ഞെട്ടിപ്പിച്ചു.
ഇറ്റാലിയൻ സൈന്യം നിരന്തരം വേട്ടയാടികൊണ്ടിരുന്ന സെൻസൂയിറ്റ് വിഭാഗങ്ങളെ  1927-1928 കാലഘട്ടത്തിൽ മുഖ്താർ പുന:സംഘടിപ്പിക്കുകയുണ്ടായി.
ഇറ്റാലിയൻ ഗവർണ്ണറായിരുന്ന ജനറൽ തറുസ്സിക്ക് പോലും ഉമർ മുഖ്താറിന്റെ അസാധാരണമായ സ്ഥിരോത്സാഹത്തെയും ഇച്ഛാശക്തിയെയും അംഗീകരിക്കേണ്ടി വന്നു.
മുഖ്താറിനെതിരെയുള്ള ശക്ത്മായ പോരാട്ടം പരാജയമായപ്പോൾ ബെനിറ്റോ മുസ്സോളിനിയ്ടെയും എമിലോ ഡി ബോണയുടെയും ആശിർ‌വാദത്താൽ ഇറ്റാലിയൻ സൈനിക ജനറൽ പുതിയൊരു തന്ത്രം രൂപവത്കരിച്ചു.
ജിബലിലുള്ള പതിനായിരത്തോളം വരുന്ന ജനങ്ങളെ തീരപ്രദേശത്തുള്ള കോൺസണ്ട്രേഷൻ ക്യാമ്പിലേക്ക് മാറ്റും ;ലിബിയൻ -ഈജിപ്ഷ്യൻ അതിര്ത്തിയായ ഗിയറാബുബ് അടയ്ക്കും .
ഇതായിരുന്നു ആ തന്ത്രം.
ഇതിലൂടെ പോരളികൾക്കുള്ള വിദേശ സഹായവും സ്വദേശികളുടെ പിന്തുണയും തടയാൻ കഴിയും എന്ന് ഇറ്റാലിയൻ അധികാരികൾ തിരിച്ചറിഞു.
ഇത് ശരിക്കും ഫലിച്ചു എന്ന് വേണം മനസ്സിലാക്കാൻ.
എങ്കിലും ഉമർ മുഖ്താർ കടുത്ത പ്രയാസങ്ങളിലും ഇറ്റാലിയൻ സൈന്യത്തിനെതിരെ പോരാടി.1931 സെപ്റ്റംബർ 11 ന് ഒളിച്ചിരുന്ന സൈനികർ സൊനറ്റക്ക് അടുത്തുവെച്ച് ഉമർ മുഖ്താറിനെ പിടികൂടി.
മുഖ്താറിന്റെ അവസാനത്തെ എതിരാളിയായിരുന്ന ഇറ്റാലിയൻ ജനറൽ റുഡോള്ഫ്‍ ഗ്രസിയനി നൽകുന്ന ഈ വിവരണം മുക്താറിനോടുള്ള ബഹുമാനം ഒട്ടും കുറയാത്തതാണ്‌: “ പൗരുഷനായ ഒത്ത നീളമുള്ള വെളുത്ത മുടിയോടുകൂടിയ താടിയും മീശയുമുള്ള  ഉമർ, മതപരമായി നല്ല വിവരമുള്ളയാളും ബുദ്ധികൂർമ്മതയും ഊർജ്ജസ്വലതയും പ്രകടിപ്പിച്ച വ്യക്തിയുമായിരുന്നു.നിസ്സ്വാർഥനായ അദ്ദേഹം വിട്ടുവീഴ്ച്ചക്കൊരുക്കമല്ലാത്ത ആളുമായിരുന്നു.സെൻസൂയിറ്റ് സൂഫികളിലെ  ഏറ്റവും പ്രമുഖനായ വ്യക്തിയായിരുന്നെങ്കിലും മതഭക്തനായ ഒരു ദരിദ്രനായിരുന്നു മുഖ്താർ. ”
തൂക്കിലേറ്റുന്നു ഒമർ മുഖ്താർ വിചാരണക്കായി കോടതിയിൽ പ്രവേശിക്കുന്നു
1931 സെപ്റ്റംബർ 11 ന്‌ ഉമർ മുഖ്താർ യുദ്ധത്തിൽ പരിക്കേല്പ്പിക്കപെടുകയും   സൈന്യത്തിന്റെ പിടിയിലാവുകയും ചെയ്യുകയാണ്‌.
ഒരു സമ്മാനം നേടിയെടുത്ത പ്രതീതിയായിരുന്നു ഇറ്റാലിയൻ സൈന്യത്തിന്‌ മുഖ്താറിനെ പിടികൂടൽ.
മുഖ്താറിന്റെ മനോധൈര്യം ജയിലിലെ മറ്റു ആളുകളെ അമ്പരപ്പിച്ചു.
തന്നെ ചോദ്യം ചെയ്യുകയും പീഡിപ്പിക്കുകയും ചെയ്യുന്നവരുടെ കണ്ണുകളിലേക്ക് നോക്കി ഖുർ‌ആൻ ഉരുവിടുകയായിരുന്നു ഉമർ മുഖ്താർ എന്ന് അദ്ദേഹത്തെ ചോദ്യംചെയ്തവർ പിന്നീട് സമ്മതിക്കുകയുണ്ടായി.
വെറും മൂന്ന് ദിവസത്തിനുള്ളിൽ അദ്ദേഹത്തെ വിചാരണ ചെയ്ത് കുറ്റപ്രത്രം സമർപ്പിക്കുകയും പരസ്യമായി തൂക്കിലേറ്റൂകയുമാണുണ്ടായത്.
മാപ്പപേക്ഷിച്ചാൽ വധ ശിക്ഷ ഒഴിവാക്കി പുറം രാജ്യത്തേക്ക് അയക്കാം  എന്ന സന്ധി നീട്ടിയ  ഇറ്റാലിയൻ പട്ടാള മേധാവികളോട് “ ഞങ്ങൾ കീഴടങ്ങില്ല, ഒന്നുകിൽ വിജയം, അല്ലെങ്കിൽ രക്തസാക്ഷിത്വം . ഇതിവിടെ അവസാനിക്കുമെന്ന് നിങ്ങൾ കരുതണ്ട, നിങ്ങളോട് പോരാടാനെൻറെ  അടുത്ത തലമുറ വരും, അവർക്ക്  ശേഷം അതിൻറെയടുത്ത തലമുറ, അതിനു ശേഷം അതിനടുത്ത തലമുറ ”
എന്ന മറുപടിയാണ് അദ്ദേഹം നൽകിയത്.
പണ്ഡിതന്മാരും ചരിത്രകാരന്മാരും അദ്ദേഹത്തിന്റെ വിചാരണ മാന്യവും നിഷ്പക്ഷവുമാണോ എന്നകാര്യത്തിൽ സംശയാലുക്കളാണ്‌ .
അവസാനമായി എന്തെങ്കിലും പറയാനുണ്ടോ എന്ന് തൂക്കിലേറ്റുന്നവർ ചോദിച്ചപ്പോൾ അദ്ദേഹം ഖുർ‌ആനിലെ ഈ വചനം ഉരുവിട്ടു:"നമ്മളെല്ലാം ദൈവത്തിൽനിന്ന്;ദൈവത്തിലേക്കു തന്നെ നമ്മുടെ മടക്കവും".
ഇറ്റാലിയൻ കോടതിയുടെ നിർദ്ദേശത്തോടെയും ലിബിയൻ സ്വാതന്ത്ര്യസമരം  ഇതോടുകൂടി അന്ത്യം‌വരിക്കുമെന്ന ഇറ്റാലിയൻ സൈന്യത്തിന്റെ പ്രതീക്ഷയോടെയും  1931 സെപ്റ്റംബർ 16 ന്‌ സെല്ലുഖൻ കോൺസണ്ട്രേഷൻ ക്യാമ്പിലെ തന്റെ അനുയായികൾക്ക് മുമ്പിൽ ഉമർ മുഖ്താർ തൂക്കിലേറ്റപ്പെട്ടു .
അദ്ദേഹത്തെ തൂക്കിലേറ്റാനായി കയർ  കഴുത്തിൽ  കുരുക്കാൻ  വന്ന ഇറ്റാലിയൻ  ഉദ്യോഗസ്ഥനോട് മുഖ്താർ  പറഞ്ഞത് :
ഞാൻ  നിന്നെക്കാൾ  കൂടുതൽ  കാലം ജീവിക്കും
വാക്കുകൾ അർത്ഥവത്തായെന്ന പോൽ അദ്ദേഹത്തിൻറെ ഓർമ്മകൾ തലമുറകൾ കൈമാറി ഇന്നും നിലനിൽക്കുന്നു.
മുഖ്താർ ഓർമിക്കപ്പെടുന്നു ലിബിയയുടെ പത്ത് ദിനാർ നോട്ടിൽ മുഖ്താറിന്റെ ചിത്രം അച്ചടിച്ചിരിക്കുന്നു.
Omar Mukhtar on 10 Dinar note (2004 മുഖ്താറിന്റെ അവസാന നാളുകൾ ആവിശ്കരിച്ച ഒരു ചലച്ചിത്രമാണ്‌ മുസ്തഫ അക്കാദ് സം‌വിധാനം ചെയ്ത " ദ ലയൺ ഓഫ് ഡെസര്ട്ട് " (1981)ഈ ചിത്രത്തിന്റെ മലയാള പതിപ്പും (മരുഭൂമിയിലെ സിംഹം) പുറത്തിറങ്ങിയിട്ടുണ്ട്.
2009 ജൂൺ 10 ന്‌ ലിബിയൻ നേതാവ് മുഅമ്മർ ഖദ്ദാഫി ഇറ്റലിയിലെ തന്റെ ആദ്യസന്ദർശനത്തിൽ റോമിലെത്തി അവിടുത്തെ പ്രധാനമന്ത്രി സിൽ‌വിയോ ബര്ലുസ്കോണിയെ സന്ദർശിക്കുന്നത് മുഖ്താർ അറസ്റ്റ് ചെയ്യപ്പെടുന്ന പ്രശസ്ത്മായ ചിത്രം തുന്നിച്ചേർത്ത കോട്ടണിഞ്ഞുകൊണ്ടാണ്‌ .
ഉമർ മുഖ്‌താർ ചിത്രശാല Photo of Omar Mukhtar sitting Omar Mukhtar on 10 Dinar note (2004) Omar Mukhtar while in custody.
Close up of Omar Mukhtar Omar Mukhtar in custody Omar Mukhtar arrested by Italian officials അവലംബം ↑ http://www.huffingtonpost.com/stephen-schwartz/sufis-in-the-libyan-revolution_b_933611.html%7Cnewspaper=huffipost.com ↑ {{ cite book }} :  CS1 maint: location missing publisher ( link ) ↑ "Shukri" ↑ Secret Proceedings in the Italians Trial ↑ Libya History britannica.com ↑ Gaddafi visits Italy ↑ http://www.youtube.com/watch?v=ZCYT1Y63kQA പുറത്തേക്കുള്ള കണ്ണികൾ Wikimedia Commons has media related to Omar Mukhtar .
Italian occupation and resistance Archived 2009-02-20 at the Wayback Machine .
Secret proceedings in the Benghazi trial Why Libya Commemorates the 'Black Day' Archived 2006-12-20 at the Wayback Machine .
Lion of the Desert (1981) ഇന്റർനെറ്റ് മൂവി ഡാറ്റാബേസിൽ Omar Al-Mokhtar - Lion of The Desert
ഉയരം ഇംഗ്ലീഷ് വിലാസം https://ml.wikipedia.org/wiki/Altitude
ഉയരം അല്ലെങ്കിൽ ഉന്നതി (ചിലപ്പോൾ ആഴമെന്നും പറയും).
ഏതു മേഖലയിലാണ് ഉപയോഗിക്കുന്നത് എന്നതനുസരിച്ച് നിർവചിച്ചിരിക്കുന്നു ( വ്യോമയാനം , ജ്യാമിതി , ഭൂമിശാസ്ത്ര വിവരശേഖരണം, കായികരംഗം തുടങ്ങിയവ).
പൊതുവായ ഒരു നിർവചനമനുസരിച്ച് ഉയരമെന്നാൽ രണ്ടു വസ്തുക്കൾക്കിടയിലോ, രണ്ട് ബിന്ദുക്കൾക്കിടയിലോ ലംബമോ, മുകളിലേക്കുള്ളതോ ആയ ദൂരത്തിന്റെ അളവ് ആണ് ഉയരം .
വ്യോമയാനത്തിൽ ഉയരത്തിന്റെ ഉപയോഗം
അനേകം തരത്തിലുള്ള വ്യോമയാനവുമായി ബന്ധപ്പെട്ട ഉന്നതികളുണ്ട്.
സൂചകോന്നതി കേവലോന്നതി വാസ്തവോന്നതി ഗമനോന്നതി ഉയരം മർദ്ദോന്നതി സാന്ത്രത ഉന്നതി ഉന്നതിയിലെ മേഖലകൾ ട്രോപ്പോസ്ഥിയർ സ്റ്റ്രാറ്റോസ്ഥിയർ മെസോസ്ഥിയർ തെർമോസ്ഥിയർ എക്സോസ്ഥിയർ ഉയർന്ന മേഖലയും കുറഞ്ഞ മർദ്ദവും
ഭൂമിയിൽ ഉയരം കൂടുന്തോറും മർദ്ദം കുറയുന്നു .
തന്മാത്രകളുടെ എണ്ണം കുറയുന്നതാണ് ഇതിനു കാരണമായി കരുതുന്നത്.
ഭൂമിയുടെ അന്തരീക്ഷത്തിൽ താപനിലയും ഉയരവുമായുള്ള ബന്ധം അന്തരീക്ഷത്തിലെ ഉയർന്ന മേഖല മനുഷ്യനിൽ ചെലുത്തുന്ന പ്രഭാവം അന്തരീക്ഷത്തിലെ ഉയർന്ന മേഖല മൃഗങ്ങളിൽ ചെലുത്തുന്ന പ്രഭാവം ഇതും കാണുക അവലംബം ↑ http://dictionary.reference.com/browse/hight ↑ http://ww2010.atmos.uiuc.edu/(Gh)/guides/mtr/prs/hght.rxml
ഉയരത്തിൽ നിന്ന് തള്ളിയിടുക (വധശിക്ഷാരീതി) ഇംഗ്ലീഷ് വിലാസം https://ml.wikipedia.org/wiki/Falling_(execution) പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
ആളുകളെ ഉയരത്തിൽ നിന്ന് താഴേയ്ക്കെറിഞ്ഞു കൊല്ലുക എന്നത് പുരാതനകാലം മുതൽക്കേ ഒരു വധശിക്ഷാരീതിയായി ഉപയോഗിക്കപ്പെട്ടുവന്നിട്ടുണ്ട്.
വളരെ വേഗത്തിൽ നിലത്തു വീഴുമ്പോളുണ്ടാകുന്ന പരിക്കുകളാണ് ഈ രീതിയിൽ മരണകാരണമാകുന്നത്.
ചരിത്രം പ്രാചീനകാലം
പുരാതന ഡെൽഫിയിൽ മതനിന്ദ കാട്ടുന്നവരെ ഹയാംപിയ കുന്നിനു മുകളിൽ നിന്ന് താഴേയ്ക്കെറിഞ്ഞ് കൊല്ലുമായിരുന്നു.
റോമിനു മുൻപുള്ള സാർഡീനിയ രാജ്യത്തിൽ സ്വയം സംരക്ഷിക്കാൻ കഴിവില്ലാത്ത പ്രായമെത്തിയ ആൾക്കാരെ ബലികൊടുക്കുമായിരുന്നുവത്രേ .
ഇവരെ സാർഡോണീസിസം എന്ന നാടീവ്യവസ്ഥയെ ബാധിക്കുന്ന ഒരു വിഷം കൊടുത്ത് മയക്കിയ ശേഷം ഉയരത്തിൽ നിന്ന് താഴേയ്ക്കിടുകയോ തല്ലിക്കൊല്ലുകയോ ചെയ്യുമായിരുന്നുവത്രേ.
ഈ വിഷച്ചെടി ഹെംലോക്ക് ആയിരുന്നുവെന്ന് ചില ശാസ്ത്രജ്ഞർ സംശയിക്കുന്നുണ്ട്.
ടാർപിയൻ കല്ല്.
പത്തൊൻപതാം നൂറ്റാണ്ടിലെ എച്ചിംഗ്
റോമൻ റിപ്പബ്ലിക്കിന്റെ കാലത്ത് ടാർപിയൻ കല്ല് എന്ന കുന്നിൻ ചരിവിൽ കൊലപാതകികളെയും രാജ്യദ്രോഹികളെയും താഴേയ്ക്ക് തള്ളിയിട്ട് കൊന്നിരുന്നു.
മാനസിക രോഗമോ ശാരീരിക വൈകല്യമോ ഉള്ളവരെയും ഇപ്രകാരം വധിച്ചിരുന്നു.
ഇക്കൂട്ടരെ ദൈവങ്ങൾ ശപിച്ചതാണ് വൈകല്യത്തിനു കാരണം എന്ന വിശ്വാസമായിരുന്നു ഇതിനു കാരണം.
റോമൻ സാമ്രാജ്യത്തിന്റെ കാലത്ത് ജെർമോണിയൻ പടവുകൾ ഈ ആവശ്യത്തിനുപയോഗിച്ചിരുന്നു.
ടൈബീരിയസ് ചക്രവർത്തിയുടെ കാലത്താണ് ഈ സ്ഥലം വധശിക്ഷയ്ക്കായി കൂടുതൽ ഉപയോഗിച്ചിരുന്നതായി രേഖകൾ പറയുന്നത്.
ശിക്ഷ വിധിക്കപ്പെട്ടവരെ കഴുത്തു ഞെരിച്ച് മരണത്തിനടുത്തെത്തിച്ച ശേഷമായിരുന്നു കൈകാലുകൾ ബന്ധിച്ച് പടവുകളിലൂടെ താഴേയ്ക്കെറിഞ്ഞിരുന്നത്.
റോമിലെ മറ്റു സ്ഥലങ്ങളിൽ വച്ച് വധിക്കപ്പെട്ടയാളുകളുടെ ശവശരീരങ്ങൾ ഇവിടേയ്ക്ക് പ്രദർശനത്തിനായി കൊണ്ടുവരുമായിരുന്നുവത്രേ.
റോമൻ ഫോറത്തിൽ നിന്ന് കാണാവുന്ന രീതിയിൽ ശിക്ഷിക്കപ്പെട്ടവരുടെ ശവശരീരങ്ങൾ ചീയാനനുവദിക്കുക സാധാരണമായിരുന്നുവത്രേ.
നായ്ക്കളും മറ്റു മൃഗങ്ങളും ശവശരീരം ഇവിടെവച്ച് ഭക്ഷിക്കുകയും ചെയ്യുമായിരുന്നു.
ഒടുവിൽ ശവശരീരം ടൈബർ നദിയിൽ ഒഴുക്കിക്കളയുമായിരുന്നു.
പടവുകളിൽ നിന്ന് താഴെ വീണുള്ള മരണം വളരെ അപമാനകരമായാണ് കരുതിയിരുന്നതെങ്കിലും പല സെനറ്റർമാരും ഒരു ചക്രവർത്തിയും ഇവിടെ വധിക്കപ്പെട്ടിട്ടുണ്ട്.
സ്യൂട്ടോണിയസ് ടൈബീരിയസിന്റെ ഭരണത്തിന്റെ അവസാനകാലത്തുള്ള ക്രൂരതകളെപ്പറ്റി വിവരിക്കുന്നുണ്ട്.
അദ്ദേഹം കാപ്രി എന്ന സ്ഥലത്ത് താമസിച്ചിരുന്നപ്പോൾ അദ്ദേഹം ആൾക്കാരെ ഒരു കുന്നിൻ ചരിവിൽ നിന്ന് കടലിലേയ്ക്ക് തള്ളിയിട്ട് കൊല്ലുന്നത് കണ്ടുനിൽക്കുമായിരുന്നത്രേ.
വധശിക്ഷയ്ക്ക് മുൻപ് ഇവരെ പീഡിപ്പിക്കുമായിരുന്നു.
വീഴ്ച്ചയിൽ ഇവർ മരിച്ചില്ലെങ്കിൽ താഴെ തോണികളിൽ കാത്തു നിൽക്കുന്ന ആൾക്കാർ തുഴകളും തോണിയുടെ കൊളുത്തും മറ്റുമുപയോഗിച്ച് തല്ലി പ്രതികളുടെ അസ്ഥികൾ നുറുക്കുമായിരുന്നുവത്രേ.
യഹൂദമതത്തിലെ കല്ലെറിഞ്ഞുള്ള വധശിക്ഷ
താൽമണ്ട് അനുസരിച്ച് കല്ലെറിഞ്ഞുള്ള വധശിക്ഷ ആൾക്കൂട്ടത്തിന്റെ കല്ലേറിൽ നിന്ന് വ്യത്യസ്തമാണ്.
എഴുതപ്പെടാത്ത നിയമപ്രകാരം സാൻഹെഡ്രിൻ കുറ്റവിധി നടത്തിയ പ്രതിയെ രണ്ടു നിലയുള്ള ഒരു കെട്ടിടത്തിന്റെ മുകളിൽ നിന്ന് രണ്ട് സാക്ഷികളും ചേർന്ന് തള്ളി താഴെയിട്ടാണ് കൊന്നിരുന്നത്.
ശരീരം ഛിന്നഭിന്നമാകാത്തവിധം മരണം ഉറപ്പായ ഉയരമാണ് ഇതെന്നായിരുന്നു വിശ്വാസം.
പ്രതി വീണതിനു ശേഷം രണ്ട് സാക്ഷികളും ചേർന്ന് ഒരു വലിയ പാറ പ്രതിക്കുമേൽ തള്ളിയിടണം.
വീഴ്ച്ചയിലും പാറ വീണ ആഘാതത്തിലും പ്രതി മരിച്ചില്ല എങ്കിൽ അടുത്തുള്ളയാളുകൾ കിട്ടിയ കല്ലുകൾ ഉപയോഗിച്ച് പ്രതിയെ പെട്ടെന്ന് കല്ലെറിഞ്ഞ് കൊല്ലണം എന്നായിരുന്നു കീഴ്വഴക്കം.
ദക്ഷിണാഫ്രിക്കയിൽ കോളനിഭരണത്തിനു മുൻപുള്ള കാലത്ത് ക്സോക്സ , സുലു എന്നീ ഗോത്രവർഗ്ഗങ്ങൾക്ക് വധശിക്ഷ നടപ്പാക്കുന്ന കുന്നുകളുണ്ടായിരുന്നുവത്രേ.
കുറ്റവാളികളെ ഇവിടെ നിന്ന് താഴേയ്ക്കെറിഞ്ഞ് കൊലപ്പെടുത്തുമായിരുന്നുവത്രേ.
ഈ ജനവിഭാഗങ്ങളിൽ തടവിലിടുക എന്ന ശിക്ഷ നിലവിലുണ്ടായിരുന്നില്ല.
അതിനാൽ ശിക്ഷ മർദ്ദനമോ, വധശിക്ഷയോ, നാടുകടത്തലോ ആയിരിക്കുമായിരുന്നു.
നമീബിയൻ സ്വാതന്ത്ര്യ സമരകാലത്ത് സൗത്ത് വെസ്റ്റ് ആഫ്രിക്കൻ പീപ്പിൾസ് ഓർഗനൈസേഷൻ എന്ന സംഘടനയുടെ സേനാനികളെ ദക്ഷിണാഫ്രിക്കൻ സൈന്യം കടലിനു മുകളിൽ നിന്ന് ഹെലിക്കോപ്റ്ററിൽ നിന്ന് തള്ളിത്താഴെയിട്ട് കൊല്ലുമായിരുന്നുവത്രേ.
സ്വവർഗ്ഗരതിക്കുറ്റത്തിനു ശിക്ഷയായി ഇറാനിൽ ഈ ശിക്ഷാരീതി ഉപയോഗിക്കപ്പെട്ടിരുന്നിരിക്കാം.
ആംനസ്റ്റി ഇന്റർനാഷണൽ 2008-ൽ സ്വവർഗ്ഗബലാത്സംഗം ചെയ്ത കുറ്റത്തിന് ശിക്ഷിക്കപ്പെട്ട രണ്ടു പേരെ ഉയരത്തിൽ നിന്ന് താഴേയ്ക്കിട്ട് കൊന്നിരുന്നുവത്രേ.
ഈ സംഭവത്തിൽ ഉൾപ്പെട്ട മറ്റാൾക്കാരെ ചാട്ടവാറടിക്കുകയായിരുന്നു ചെയ്തത്.
ഇവർ ലൈംഗികബന്ധത്തിലേർപ്പെടാതിരുന്നതുകൊണ്ടാവണം കുറഞ്ഞ ശിക്ഷ ലഭിച്ചത്.
യൂറോപ്യൻ യൂണിയൻ ഈ ശിക്ഷയെ അപലപിക്കുകയുണ്ടായി.
അഗസ്റ്റോ പിനോഷെയുടെ ഭരണകാലത്ത് രാഷ്ട്രീയത്തടവുകാരെ ഹെലിക്കോപ്റ്ററിൽ നിന്ന് താഴെയിട്ട് കൊല്ലുമായിരുന്നുവത്രേ.
ഇതും കാണുക വധശിക്ഷാരീതികൾ കല്ലെറിഞ്ഞുള്ള വധശിക്ഷ
ഉയരെ ഇംഗ്ലീഷ് വിലാസം https://ml.wikipedia.org/wiki/Uyare
ബോബി, സഞ്ജയ് എന്നിവരുടെ രചനയിൽ ഷെനുഗ, ഷെഗ്ന, ഷെർഗ എന്നീ സഹോദരിമാർ  ചേർന്ന് നിർമ്മിച്ച മനു അശോകൻ സംവിധായകനായി അരങ്ങേറ്റം കുറിച്ച 2019 ലെ  മലയാള  ചിത്രമാണ് ഉയരെ .
ടൊവിനോ തോമസ് , ആസിഫ് അലി , പാർവ്വതി എന്നിവരാണ് ചിത്രത്തിൽ അഭിനയിക്കുന്നത്.
മുഖം വികൃതമാക്കിയ ആസിഡ് ആക്രമണത്തെ അതിജീവിച്ച വനിതാ പൈലറ്റ് പല്ലവി രവീന്ദ്രന്റെ  ജീവിതം ആണ് ഉയരെ എന്ന ചിത്രം പറയുന്നത്.
2018 നവംബറിൽ ആരംഭിച്ച ചിത്രീകരണം 2019 ജനുവരി അവസാനത്തോടെ പൂർത്തിയായി.
2019 ഏപ്രിൽ 26 നാണ് ഉയരെ ഇന്ത്യയിൽ പുറത്തിറങ്ങിയത്.
ഇതിന് നിരൂപക പ്രശംസ ലഭിക്കുകയും ബോക്സ് ഓഫീസ് വിജയമായി ക്കുകയും ചെയ്തു , , ഇതിവൃത്തം
ചെറുപ്പം മുതൽ പൈലറ്റ് ആകണമെന്ന ആഗ്രഹമുള്ള പല്ലവി രവീന്ദ്രൻ (പാർവതി) എന്ന പെൺകുട്ടിയുടെ ജീവിതത്തെ ചുറ്റിപ്പറ്റിയാണ് കഥ.
ഗോവിന്ദ് ബാലകൃഷ്ണനുമായി (ആസിഫ് അലി) പ്രണയത്തിലാണ്.
മുംബൈയിലെ ഒരു പൈലറ്റ് പരിശീലന കേന്ദ്രത്തിൽ അവർക്ക് പ്രവേശനം ലഭിക്കുന്നു.
ഒടുവിൽ, അവൾ അവന്റെ സ്വേച്ഛാധിപത്യ സ്വഭാവത്തെ ഭയപ്പെടാൻ തുടങ്ങുന്നു, ഒടുവിൽ അവനിൽ നിന്ന്  രക്ഷപ്പെടാൻ ധൈര്യം ശേഖരിക്കുന്നു.
പിരിയാം എന്ന് തീരുമാനിക്കുന്ന പല്ലവിയുടെ മുഖത്തേക്ക് ആസിഡ് എറിഞ്ഞു പല്ലവിയെ ഗോവിന്ദ് അപായപ്പെടുത്തുന്നു  വിശാൽ രാജശേഖരനെ (ടോവിനോ തോമസ്) കണ്ടുമുട്ടുകയും നീതി നേടുകയും ചെയ്തുകൊണ്ട് അവളുടെ ജീവിതം തകരാതിരിക്കാനുള്ള അവളുടെ പോരാട്ടത്തെ സിനിമയുടെ ബാക്കി ഭാഗങ്ങൾ വിശദീകരിക്കുന്നു.
പാർവതി -പല്ലവി രവീന്ദ്രൻ
ആസിഫ് അലി -ഗോവിന്ദ് ബാലകൃഷ്ണൻ
ടൊവിനോ തോമസ് -വിശാൽ രാജശേഖരൻ
സിദ്ധിഖ് -രവീന്ദ്രൻ
പ്രേം പ്രകാശ് -ബാലകൃഷ്ണൻ
പ്രതാപ് പോത്തൻ
ഉമർ ചാപ്ര ഇംഗ്ലീഷ് വിലാസം https://ml.wikipedia.org/wiki/Umer_Chapra ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
സാമ്പത്തിക ശാസ്ത്രജ്ഞൻ, സഊദി അറേബ്യൻ മോണിറ്ററി ഏജൻസിയുടെ സാമ്പത്തിക ഉപദേഷ്ടാവ്.
ഇസ്‌ലാമിക സാമ്പത്തിക ശാസ്ത്ര ഗവേഷണരംഗത്ത് ശ്രദ്ധേയമായ സംഭാവനകൾ അർപ്പിച്ചുകൊണ്ടിരിക്കുന്നു.
1933 ഫെബ്രുവരി ഒന്നിന് മുംബൈയിൽ ജനിച്ചു.
കറാച്ചി സർവകലാശാലയിൽ നിന്ന് എം. കോമും എം.ബി.എയും കരസ്ഥമാക്കിയ ശേഷം 1961 ൽ അമേരിക്കയിലെ മിന്നസോട്ട സർവകലാശാലയിൽ നിന്ന് ഇക്കണോമിക്‌സിൽ ഡോക്ടറേറ്റ് നേടി.
മിന്നസോട്ട, വിഡ്‌കോൺസിൻ, കെന്റകി സർവകലാശാലകളിൽ അധ്യാപകൻ, കറാച്ചിയിലെ പാകിസ്താൻ ഇൻസ്റ്റിറ്റിയൂട്ട് ഓഫ് ഡവലപ്‌മെന്റ് റിവ്യൂ എഡിറ്റർ, കറാച്ചി സെന്റ്രൽ ഇൻസ്റ്റിറ്റിയൂട്ട് ഓഫ് ഇസ്‌ലാമിക് റിസർച്ചിൽ ഇക്കണോമിക്‌സ് റീഡർ എന്നീ സ്ഥാനങ്ങൾ വഹിച്ചു.
ഇക്കണോമിക് ജേണൽ (റോയൽ ഇക്കണോമിക് സൊസൈറ്റി), ജേണൽ ഓഫ് ഇസ്‌ലാമിക് സ്റ്റഡീസ് (ഓക്‌സ്‌ഫോർഡ് യൂണിവേഴ്‌സിറ്റി), ജേണൽ ഓഫ് ഇസ്‌ലാമിക് സ്റ്റഡീസ് (കിംങ് അബ്ദുൽ അസീസ് യൂണിവേഴ്‌സിറ്റി) പാകിസ്താൻ ജേണൽ ഓഫ് അപ്ലൈഡ് ഇക്കണോമിക്‌സ് തുടങ്ങി ഒട്ടേറെ ജേണലുകളിൽ എഡിറ്റോറിയൽ ഉപദേശകസമിതിയംഗമാണ്.
1984 സഈദി അറേബ്യൻ പൗലത്വം നേടി.
1989 ൽ അന്താരാഷ്ട്ര ഫൈസൽ അവാർഡും 1989 ൽ ഇസ്‌ലാമിക് ബാങ്കിന്റെ ഇസ്‌ലാമിക് ഇക്കണോമിക്‌സ് അവാർഡും കരസ്ഥമാക്കി.
ഇസ്‌ലാം ആന്റ് ഇക്കണോമിക് ഡെവലപ്‌മെന്റ് , ഇസ്‌ലാം ആന്റ് ഇക്കണോമിക് ചാലഞ്ച്, റ്റുവാർഡ്‌സ് എ ജസ്റ്റ് മോണിറ്ററി സിസ്റ്റം, മോണിറ്ററി ആന്റ് ഫിസ്‌കൽ ഇക്കണോമിക് ഓഫ് ഇസ്‌ലാം, മണി ആന്റ് ബാങ്കിങ് ഓഫ് ഇസ്‌ലാമിക് ഇക്കോണമി, ഇസ്‌ലാമിക് വെൽഫെയർ സ്റ്റേറ്റ് ആന്റ് ഇറ്റ്‌സ് റോൾ ഇൻ ദ ഇക്കോണമി എന്നിവ പ്രധാന കൃതികളാണ്.
വിവിധ പ്രസിദ്ധീകരണങ്ങളിൽ അനേകം ലേഖനങ്ങളും പ്രസിദ്ധീകരിച്ചിട്ടുണ്ട്.
നിരവധി രാജ്യങ്ങളിൽ നടന്ന സെമിനാറുകളിൽ വിഷയങ്ങളവതരിപ്പിച്ചിട്ടുണ്ട്.
കമലാംബാ നവാവരണ കൃതികൾ കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
കർണ്ണാടക സംഗീതത്തിലെ തന്നെ ഏറ്റവും പ്രസിദ്ധമായ ഒരു കൂട്ടം കൃതികളാണ് മുത്തുസ്വാമി ദീക്ഷിതർ രചിച്ച കമലാംബാ നവാവരണ കൃതികൾ .
തമിഴ്‌നാട്ടിലെ തഞ്ചാവൂർ ജില്ലയിലുള്ള തിരുവാരൂരിലെ കമലാംബാ ദേവിയെ പ്രകീർത്തിച്ച് എഴുതിയ ഈ കൃതികൾ ദേവിയെക്കുറിച്ച് സവിസ്തരം  പ്രതിപാദിക്കുന്നു.
നവാവരണം എന്നു പറഞ്ഞാൽ ശ്രീചക്രത്തിലെ ഒൻപത് അടരുകളാണ്.
ഓരോ ആവരണത്തിലും ഓരോ അവതാരങ്ങളെപ്പറ്റി പറയുന്നത് അതാത് കൃതികളിൽ പരാമർശിച്ചിട്ടുണ്ട്.
സംഗീതത്തിന്റെ കാര്യത്തിലായാലും പ്രമുഖങ്ങളായ രാഗങ്ങളാണ് നവാവരണകൃതികൾക്ക് ഉപയോഗിച്ചിരിക്കുന്നത്.
തോടി , കല്യാണി , കാംബോജി , ശങ്കരാഭരണം , സഹാന , ആനന്ദഭൈരവി , ഭൈരവി എന്നിവയോടൊപ്പം അത്രയ്ക്ക് പ്രമുഖമല്ലാത്ത പുന്നാഗവരാളി , ഘണ്ട, ആഹിരി എന്നീ രാഗങ്ങളും ഈ കൃതികളിൽ ഉപയോഗിച്ചിരിക്കുന്നു.
കമലാംബാ നവാവരണകൃതികൾ ആലപിക്കുന്നതിനു മുൻപ് ഒരു ഗണപതി സ്തുതിയും സുബ്രഹ്മണ്യസ്തുതിയും  പതിവാണ്.
ശ്രീ മഹാഗണപതി രവതുമാം - ഗൗള - മിശ്രചാപ്പ് ബാലസുബ്രഹ്മണ്യം ഭജേഹം - സുരുട്ടി - ആദി
ഇവയാണ് പതിനൊന്നു കൃതികൾ: കമലാംബികേ - തോടി - രൂപകം (ധ്യാനകൃതി) കമലാംബ സംരക്ഷതു - ആനന്ദഭൈരവി - മിശ്രചാപ്പ് കമലാംബം ഭജരേ - കല്യാണി - ആദി ശ്രീ കമലാംബികായാ കടാക്ഷിതോഹം - ശങ്കരാഭരണം - രൂപകം കമലാബികായൈ - കാംബോജി - ഖണ്ഡ (അട) ശ്രീ കമലാംബികായാ പരം - ഭൈരവി - മിശ്ര ജംബ കമലാംബികയാസ്തവ - പുന്നാഗവരാളി - രൂപകം ശ്രീ കമലാംബികായാം - സഹാന - തിശ്ര ത്രിപുട ശ്രീ കമലാംബികേ അവാവ - ഘണ്ട - ആദി ശ്രീ കമലാംബാ ജയതി - ആഹിരി - രൂപകം ശ്രീ കമലാംബികേ - ശ്രീരാഗം - ഖണ്ഡ ഏകം (മംഗള കൃതി)
കമലാംബ എന്ന നാമത്തിന്റെ വിഭക്തിപ്രത്യയങ്ങൾ ഈ കൃതികളിൽ ഉപയോഗിച്ചിരിക്കുന്നത് ശ്രദ്ധേയമാണ്:
कमलांबा, कमलांबां, कमलांबिकया, कमलांबिकायै, कमलांबिकायाः, कमलांबिकायाः, कमलांबिकायां, कमलांबिके.
അവലംബം പുറത്തേക്കുള്ള കണ്ണികൾ സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം
കമലാംബാ സംരക്ഷതുമാം
മുത്തുസ്വാമി ദീക്ഷിതർ ആനന്ദഭൈരവിരാഗത്തിൽ ചിട്ടപ്പെടുത്തിയ ഒരു കൃതിയാണ് കമലാംബ സംരക്ഷതു മാം .
കമലാംബാ നവാവരണ കൃതികളിൽ ആദ്യത്തെ ആവരണകൃതിയാണ് ഇത്.
കമലാംബാ സംരക്ഷതുമാം ഹൃദ് കമലാനഗരനിവാസിനീ അനുപല്ലവി
സുമനസാരാധിതാബ്ജ മുഖീ സുന്ദര മനഃപ്രിയകര സഖീ കമലജാനന്ദ ബോധ സുഖീ കാന്താതാര പഞ്ജര ശുകീ ചരണം
ത്രിപുരാദി ചക്രേശ്വരീ അണിമാദി സിദ്ധീശ്വരീ നിത്യ കാമേശ്വരീ ക്ഷിതിപുര ത്രൈലോക്യമോഹന ചക്രവർത്തിനീ പ്രകട യോഗിനീ സുരരിപു മഹിഷാസുരാദി മർദ്ദിനീ നിഗമപുരാണാദി സംവേദിനീ മധ്യമകാല സാഹിത്യം
ത്രിപുരേശീ ഗുരുഗുഹ ജനനീ ത്രിപുരഭഞ്ജനരഞ്ജനീ മധുരിപുസഹോദരീ തലോദരീ ത്രിപുരസുന്ദരീ മഹേശ്വരീ അർത്ഥം അവലംബം പുറത്തേക്കുള്ള കണ്ണികൾ സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം
കമലാ സെൽവരാജ് ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇന്ത്യയിലെ തമിഴ്‌നാട്ടിൽ നിന്നുള്ള ഒരു ഗൈനക്കോളജിസ്റ്റുമാണ് കമല സെൽവരാജ് .
തമിഴ് ചലച്ചിത്ര നടൻ ജെമിനി ഗണേശന്റെ മകളായി ജനിച്ച അവർ 1990 ഓഗസ്റ്റിൽ ദക്ഷിണേന്ത്യയിലെ ആദ്യത്തെ ടെസ്റ്റ് ട്യൂബ് ശിശുവി ന്റെ ജനനത്തിനു ചുക്കാൻ പിടിച്ചു .
2002-ൽ "അകാല അണ്ഡാശയ പരാജയവും അതിന്റെ മാനേജ്മെന്റും" എന്ന വിഷയത്തെക്കുറിച്ചുള്ള അവളുടെ തീസിസിന് പിഎച്ച്ഡി ലഭിച്ചു.
"ബെസ്റ്റ് ലേഡി ഡോക്ടർ അവാർഡ്-1993", "രാജീവ് ഗാന്ധി മെമ്മോറിയൽ നാഷണൽ ഇന്റഗ്രേഷൻ അവാർഡ്-1995" എന്നിവയും അവർക്ക് ലഭിച്ചു.
അവരുടെ ആശുപത്രി നടത്തിയ അസിസ്റ്റഡ് റീപ്രൊഡക്ഷൻ തെറാപ്പിയുടെ ഫലമായി 800-ലധികം കുഞ്ഞുങ്ങൾ ജനിച്ചു.
ചെന്നൈയിലെ ചർച്ച് പാർക്കിലെ പ്രസന്റേഷൻ കോൺവെന്റിലെ സേക്രഡ് ഹാർട്ട് മെട്രിക്കുലേഷൻ ഹയർ സെക്കൻഡറി സ്കൂളിലാണ് അവർ പഠിച്ചത്.
1961-ൽ ചെന്നൈയിലെ സ്റ്റെല്ല മാരിസ് കോളേജിൽ പ്രീ-യൂണിവേഴ്സിറ്റി, 1962-1967-ൽ കർണാടകയിലെ കസ്തൂർബ മെഡിക്കൽ കോളേജിൽ MBBS , 1968-1970-ൽ മദ്രാസ് ജനറൽ ഹോസ്പിറ്റലിൽ ജൂനിയർ സീനിയർ ഹൗസ്മാൻഷിപ്പ്, 1976 മുതൽ മദ്രാസ് മെഡിക്കൽ കോളേജിൽ എം.ഡി. 1978, 1971 മുതൽ 1972 വരെ മദ്രാസ് മെഡിക്കൽ കോളേജിലെ മദ്രാസ് യൂണിവേഴ്സിറ്റിയിൽ ഡിജിഒ .
ടീച്ചിംഗ് കേഡറിൽ ചേർന്ന് ഗവ.
സ്ത്രീകൾക്കും കുട്ടികൾക്കുമുള്ള ആശുപത്രി, എഗ്മോർ, ചെന്നൈ, റിപ്രൊഡക്റ്റീവ് ഫിസിയോളജിയിൽ പിഎച്ച്.